b'\n_START_ARTICLE_\nVladimiras Beriozovas\n_START_SECTION_\nBiografija\n_START_PARAGRAPH_\nLank\xc4\x97 Kauno V. Kudirkos prad\xc5\xbeios mokykl\xc4\x85, v\xc4\x97liau mok\xc4\x97si vidurin\xc4\x97se mokyklose ten, kur gyveno t\xc4\x97vai. 1950\xe2\x80\x931953\xc2\xa0m. tarnavo sovietin\xc4\x97je armijoje. Nuo 1952\xc2\xa0m. SSKP narys. 1953\xe2\x80\x931967\xc2\xa0m. LKP Mol\xc4\x97t\xc5\xb3 rajono komiteto sekretorius, \xc5\xa0irvint\xc5\xb3 ir Ignalinos rajon\xc5\xb3 Vykdom\xc5\xb3j\xc5\xb3 komitet\xc5\xb3 pirmininko pavaduotojas. 1962\xe2\x80\x931967\xc2\xa0m. neakivaizdiniu b\xc5\xabdu studijavo Vilniaus pedagoginiame institute. 1967\xe2\x80\x931988\xc2\xa0m. LKP CK instruktorius, skyriaus ved\xc4\x97jas, 1969\xe2\x80\x931971\xc2\xa0m. sekretorius. 1971\xe2\x80\x931981\xc2\xa0m. Politinio \xc5\xa1vietimo nam\xc5\xb3 ved\xc4\x97jas. 1984\xe2\x80\x931985\xc2\xa0m. partin\xc4\x97s komisijos prie LKP CK pirmininkas. 1985\xe2\x80\x931988\xc2\xa0m. LKP CK organizacinio partinio darbo skyriaus ved\xc4\x97jas._NEWLINE_Prasid\xc4\x97jus Atgimimui Lietuvos Persitvarkymo S\xc4\x85j\xc5\xabd\xc5\xbeio palaikomas ir remiamas 1988\xc2\xa0m. i\xc5\xa1rinktas LKP antruoju sekretoriumi, kuriuo gal\xc4\x97jo tapti tik rusas. Pirmasis po 1956\xc2\xa0m. tose pareigose ne i\xc5\xa1 Maskvos atsi\xc5\xb3stas, \xc4\x97jo \xc5\xa1ias pareigas iki 1991\xc2\xa0m., kol buvo \xc4\xafteisinta Lietuvos demokratin\xc4\x97 darbo partija (LDDP)._NEWLINE_1989\xc2\xa0m. i\xc5\xa1rinktas SSRS Liaudies deputat\xc5\xb3 suva\xc5\xbeiavimo liaudies deputatu. Tarp Lietuvoje rinkt\xc5\xb3 deputat\xc5\xb3 jis surinko daugiausia rink\xc4\x97j\xc5\xb3 bals\xc5\xb3._NEWLINE_1990\xe2\x80\x931992\xc2\xa0m. LR Auk\xc5\xa1\xc4\x8diausiosios Tarybos deputatas, Kairi\xc5\xb3j\xc5\xb3 frakcijos pirmininko pavaduotojas, Lietuvos nepriklausomos valstyb\xc4\x97s atk\xc5\xabrimo akto signataras.  1992\xe2\x80\x931997\xc2\xa0m. prezidento Algirdo Brazausko patar\xc4\x97jas. Signatar\xc5\xb3 klubo narys. Buvo pripa\xc5\xbeintas bendradarbiav\xc4\x99s su soviet\xc5\xb3 valstyb\xc4\x97s saugumu.  Pasi\xc5\xbeym\xc4\x97jo prie\xc5\xa1taringa veikla.  2000\xc2\xa0m. prezidentas Valdas Adamkus apdovanojo Lietuvos nepriklausomyb\xc4\x97s medaliu. _NEWLINE_Nuo 1989\xc2\xa0m. LDDP narys, 1990\xc2\xa0m. gruod\xc5\xbeio 9 d. i\xc5\xa1rinktas LDDP tarybos pirmininko pavaduotoju. Nuo 2001\xc2\xa0m. Lietuvos socialdemokrat\xc5\xb3 partijos narys. _NEWLINE_Palaidotas Antakalnio kapin\xc4\x97se.'